Perekond Little elab täiesti tavalises majas täiesti tavalisel tänaval. Aga nad plaanivad midagi täiesti ebatavalist. Juba ammu on nende pisipoeg igatsenud endale väikvenda ning vanemad kavatsevad oma  lapse palvele vastu tulla. Nüüd on neil kavas lapsendada… hiir! Nii tulebki Little'ite majja Stuart, kes on nutikas, julge, arenenud huumorimeelega ega karda mitte midagi ega kedagi. Uues ümbruses ootavad teda ees meeletud seiklused, mille käigus kohtub Stuart väga erinevate tüüpidega, kaasa arvatud Little'ite kass Snowbell, kes ei taha kuidagi aru saada lihtsast põhimõttest: pereliikmeid ei sööda!    "Hiireke nimega Stuart Little" on igas vanuses vaatajatele mõeldud hoogne komöödia, milles  ühendatakse näitlejaid tipptehnika abil loodud eriefektidega. Filmi aluseks oleva raamatu kirjutas armastatud lastekirjanik E.B. White ("Charlotte koob võrku"). Filmis teevad kaasa Oscari-võitja Geena Davis ("Thelma & Louise"), Hugh Laurie ("Mõistus ja tunded") ja Jonathan Lipnicki ("Jerry Maguire"). Loomsete tegelaste hääli teevad Michael J. Fox ("Tagasi tulevikku"), Nathan Lane ("Linnupuur"), Steve Zahn ("Üle mõistuse"), Chazz Palminteri ("Ka gangster on inimene"), Jennifer Tilly ("Valevorst") jpt. Filmi  lavastas Rob Minkoff ("Lõvikuningas") stsenaariumi alusel, mille kirjutasid Gregory J. Brooker ja M. Night Shyamalan ("Kuues meel").